text: # Kŏng Nguòng-só̤i
  Kŏng Nguòng-só̤i (康元帥), iâ hô̤ lā̤ Kŏng Tiĕng-gŭng (康天君), Kŏng Ciŏng-gŭng (康將軍), Kŏng Dŭ-tūng (康都統) hĕ̤k-ciā Kŏng Tái-săng (康泰山), sê Háng-nè̤ng mìng-găng séng-ngiōng diē-sié gì siŏh ciáh sìng. Ĭ sê Dô̤-gáu Săng-sĕk-lĕ̤k Tiĕng-cióng (三十六天將) cĭ ék, iâ sê Dŭng-ngŏk Tái-săng Sĕk Tái-bō̤ (東嶽泰山十太保) dài-dŏng gì siŏh ciáh.
  Kŏng Nguòng-só̤i gì hìng-chiông ék-buăng sê cō̤-bĕng-chiū niĕng puō-tàu, êu-bĕng-chiū niĕng tùi-tùi. Áng «Săng-gáu Nguòng-liù Sĕu-sìng Dâi-ciòng»» (三教源流搜神大全) gì gōng-huák, ĭ sê lṳ̀ng-mā (龍馬) diōng-sié, buōng-dā̤ sĕng-uăk diŏh Uòng-ò̤ ò̤-gièng, Ìng-huòng Ngièng-dáik (仁皇炎德) 9 nièng chók-sié, nè̤ng cêng-kó̤ hō̤, iā sèu dó̤i-chiū bék gì nè̤ng. Kŏng Nguòng-só̤i lièng-mīng cé̤ṳng-sĕng, giàng diô-dŏng lièng è̤ng-ngiê dŭ giăng ké̤ṳk chiăk kó̤. Ô siŏh huòi téng lâu-iŏh chói lā̤ géu siŏh tàu cēu-giāng, cĭ-hâiu cī tàu cēu gàng lā̤ Dòng-sĕng-chāu diōng lì ké̤ṳk ĭ. Ĭ dáik-dô̤ ī-hâiu, ké̤ṳk Ngṳ̆k-huòng-siông-dá̤ hŭng có̤ Ìng-séng Nguòng-só̤i (仁聖元帥), sê dê-bō̤-sìng (地保神), guāng gáuk-dê gì tū-dê-gŭng.
  Gó ô siŏh cṳ̄ng gōng-huák diŏh «Báe̤k-iù-gé» (北遊記) diē-sié ô tì gáu, gōng Kŏng Nguòng-só̤i buōng-miàng Kŏng Sĭk (康席),  có̤i-cā sê Să̤-ăng-hū (西安府) Háik-sṳ̀ng-lìng (黑松林) hó-gê̤ṳng siŏh ciáh gŭng-lĭk hēng bá gì ciăng. Hièng-tiĕng-siông-dá̤ (玄天上帝) buóh kó̤ siŭ ĭ gì sèng-âu, ké̤ṳk ĭ sāi dè̤ng có̤ gì cṳ̆ng dáe̤k diē-sié mò̤-dĭh-chók. Cī-hâiu Miêu-lŏk Tiĕng-cŏng (妙樂天尊) kó̤ géu Hièng-tiĕng-siông-dá̤, ciŏng lâu-siè biéng-siàng siĕng-dăng piéng Kŏng Sĭk siăh giâ kó̤, ciáh bék ĭ ciŏng Hièng-tiĕng-siông-dá̤ bóng chók lì. Gĭng-guó cī giông dâi-gié ī-hâiu, Kŏng Sĭk nguông-é gŭi-ciáng-dù (歸正途), ké̤ṳk Ngṳ̆k-huòng-siông-dá̤ hŭng có̤ nguòng-só̤i, dó̤i-chiū Hièng-tiĕng-siông-dá̤ niăh iĕu-guái.
  Lêng-ngôi bô ô siŏh cṳ̄ng gōng-huák, gōng ciā Kŏng Nguòng-só̤i gì nguòng-hìng sê Sóng-dièu gì gì ciŏng-gŭng Kŏng Bō̤-ĭk (康保裔), ĭ găk ciéng-cĕng dài-dŏng ké̤ṳk Lièu-guók Kié-dăng nè̤ng bău-ùi mò̤-dĭh-chók. Ĭ dó̤i huòng-dá̤ dṳ̆ng-sĭng-gēng-gēng giĕng-giók ng-dàu-hòng, có̤i-muōi ké̤ṳk tài sī. Sī kó̤ ī-hâiu ké̤ṳk Ngṳ̆k-huòng-siông-dá̤ hŭng có̤ Ĭng-liĕk-uòng (英烈王). Nâ sê gōng áng Muāng-chĭng sèng-âu Guōng-dĕ̤ng gì dê-huŏng-cé (地方志) gâe̤ng gáuk-dê Kŏng-gŭng-miêu (康公廟) gì bĭ-ùng, Kŏng Nguòng-só̤i buōng-sĭng nâ sê dê-bō̤-sìng, mò̤-gōng ciā sìng sê ciŏng-uâng lì gì. Gé̤ṳng ĭ gì nè̤ng ék-buăng nâ giòng-diêu ĭ iā siáng, mò̤ gōng ĭ dṳ̆ng-ngiê, Kŏng Bō̤-ĭk gì gó-sê̤ṳ kō̤-nèng sê ī-hâiu ciáh īng diē lì gì.
  Găk Hók-gióng gâe̤ng Dài-uăng, ĭ sê Ngū-iàng Ciŏng-gŭng cĭ ék, guāng Nô̤i Nàng-iàng (內南營). Ĭ gâe̤ng Ŭng Nguòng-só̤i iâ sê Hók-ciŭ Giū-áng Tái-săng gì ciō-sìng (主神) cĭ ék, bō̤-êu báh-sáng miēng-sêu ŭng-ĭk.
  
title: Kŏng Nguòng-só̤i
wikitext: [[File:羅東奠安宮神將－康元帥.jpg|thumb|right|200px|Kŏng Nguòng-só̤i]]
  '''Kŏng Nguòng-só̤i''' (康元帥), iâ hô̤ lā̤ '''Kŏng Tiĕng-gŭng''' (康天君), '''Kŏng Ciŏng-gŭng''' (康將軍), '''Kŏng Dŭ-tūng''' (康都統) hĕ̤k-ciā '''Kŏng Tái-săng''' (康泰山), sê Háng-nè̤ng mìng-găng séng-ngiōng diē-sié gì siŏh ciáh sìng. Ĭ sê [[Dô̤-gáu]] Săng-sĕk-lĕ̤k Tiĕng-cióng (三十六天將) cĭ ék, iâ sê Dŭng-ngŏk Tái-săng Sĕk Tái-bō̤ (東嶽泰山十太保) dài-dŏng gì siŏh ciáh.
  
  Kŏng Nguòng-só̤i gì hìng-chiông ék-buăng sê cō̤-bĕng-chiū niĕng [[puō-tàu]], êu-bĕng-chiū niĕng [[tùi-tùi]]. Áng «Săng-gáu Nguòng-liù Sĕu-sìng Dâi-ciòng»» (三教源流搜神大全) gì gōng-huák, ĭ sê lṳ̀ng-mā (龍馬) diōng-sié, buōng-dā̤ sĕng-uăk diŏh [[Uòng-ò̤]] ò̤-gièng, Ìng-huòng Ngièng-dáik (仁皇炎德) 9 nièng chók-sié, nè̤ng cêng-kó̤ hō̤, iā sèu dó̤i-chiū bék gì nè̤ng. Kŏng Nguòng-só̤i lièng-mīng cé̤ṳng-sĕng, giàng diô-dŏng lièng è̤ng-ngiê dŭ giăng ké̤ṳk chiăk kó̤. Ô siŏh huòi téng [[lâu-iŏh]] chói lā̤ géu siŏh tàu [[cēu|cēu-giāng]], cĭ-hâiu cī tàu cēu gàng lā̤ Dòng-sĕng-chāu diōng lì ké̤ṳk ĭ. Ĭ dáik-dô̤ ī-hâiu, ké̤ṳk [[Ngṳ̆k-huòng-siông-dá̤]] hŭng có̤ '''Ìng-séng Nguòng-só̤i''' (仁聖元帥), sê dê-bō̤-sìng (地保神), guāng gáuk-dê gì [[tū-dê-gŭng]].<ref>《[[:zh:s:三教源流搜神大全|三教源流搜神大全]]·卷五·康元帥》</ref>
  
  Gó ô siŏh cṳ̄ng gōng-huák diŏh «Báe̤k-iù-gé» (北遊記) diē-sié ô tì gáu, gōng Kŏng Nguòng-só̤i buōng-miàng '''Kŏng Sĭk''' (康席),  có̤i-cā sê Să̤-ăng-hū (西安府) Háik-sṳ̀ng-lìng (黑松林) hó-gê̤ṳng siŏh ciáh gŭng-lĭk hēng bá gì ciăng. [[Hièng-tiĕng-siông-dá̤]] (玄天上帝) buóh kó̤ siŭ ĭ gì sèng-âu, ké̤ṳk ĭ sāi dè̤ng có̤ gì cṳ̆ng dáe̤k diē-sié mò̤-dĭh-chók. Cī-hâiu [[Mā-tiĕng-gŭng|Miêu-lŏk Tiĕng-cŏng]] (妙樂天尊) kó̤ géu Hièng-tiĕng-siông-dá̤, ciŏng [[siè|lâu-siè]] biéng-siàng [[siĕng-dăng]] piéng Kŏng Sĭk siăh giâ kó̤, ciáh bék ĭ ciŏng Hièng-tiĕng-siông-dá̤ bóng chók lì. Gĭng-guó cī giông dâi-gié ī-hâiu, Kŏng Sĭk nguông-é gŭi-ciáng-dù (歸正途), ké̤ṳk [[Ngṳ̆k-huòng-siông-dá̤]] hŭng có̤ nguòng-só̤i, dó̤i-chiū Hièng-tiĕng-siông-dá̤ niăh iĕu-guái.<ref>《[[:s:zh:北遊記|北遊記]]》</ref><ref>{{cite web | url = http://nas.syps.tn.edu.tw/data/2014web/2-5.html|title=祭祀信仰-康元帥}}</ref>
  
  Lêng-ngôi bô ô siŏh cṳ̄ng gōng-huák, gōng ciā Kŏng Nguòng-só̤i gì nguòng-hìng sê [[Sóng-dièu]] gì gì ciŏng-gŭng [[Kŏng Bō̤-ĭk]] (康保裔), ĭ găk ciéng-cĕng dài-dŏng ké̤ṳk Lièu-guók Kié-dăng nè̤ng bău-ùi mò̤-dĭh-chók. Ĭ dó̤i huòng-dá̤ dṳ̆ng-sĭng-gēng-gēng giĕng-giók ng-dàu-hòng, có̤i-muōi ké̤ṳk tài sī.<ref>{{cite web | url = https://www.doc88.com/p-908965210065.html |title=康王信仰变迁与国家祭祀、道教关系初探 |author1= 王元林 |author2=何方}}</ref> Sī kó̤ ī-hâiu ké̤ṳk [[Ngṳ̆k-huòng-siông-dá̤]] hŭng có̤ '''Ĭng-liĕk-uòng''' (英烈王). Nâ sê gōng áng [[Muāng-chĭng]] sèng-âu [[Guōng-dĕ̤ng]] gì [[dê-huŏng-cé]] (地方志) gâe̤ng gáuk-dê Kŏng-gŭng-miêu (康公廟) gì bĭ-ùng, Kŏng Nguòng-só̤i buōng-sĭng nâ sê dê-bō̤-sìng, mò̤-gōng ciā sìng sê ciŏng-uâng lì gì. Gé̤ṳng ĭ gì nè̤ng ék-buăng nâ giòng-diêu ĭ iā siáng, mò̤ gōng ĭ dṳ̆ng-ngiê, Kŏng Bō̤-ĭk gì gó-sê̤ṳ kō̤-nèng sê ī-hâiu ciáh īng diē lì gì.<ref>{{cite web | url = https://www2.siksikyuen.org.hk/docs/default-source/cco_lib/%E7%9F%B3%E7%A7%80%E5%B3%B0-%E6%B8%85%E4%BB%A3%E7%8F%A0%E6%B1%9F%E4%B8%89%E8%A7%92%E6%B4%B2%E5%BA%B7%E5%85%AC%E4%BC%A0%E8%AF%B4%E7%9A%84%E6%B5%81%E5%8F%98%E6%96%87%E7%AB%A0%E6%8F%90%E8%A6%81(%E7%B9%81%E9%AB%94).pdf?sfvrsn=57e3a41_0 | title =清代珠江三角洲康公傳說的流變 |author = 石秀峰 }}</ref>
  
  Găk [[Hók-gióng]] gâe̤ng [[Dài-uăng]], ĭ sê [[Ngū-iàng|Ngū-iàng Ciŏng-gŭng]] cĭ ék, guāng Nô̤i Nàng-iàng (內南營). Ĭ gâe̤ng [[Ŭng Nguòng-só̤i]] iâ sê [[Hók-ciŭ]] [[Giū-áng Tái-săng]] gì ciō-sìng (主神) cĭ ék, bō̤-êu báh-sáng miēng-sêu [[ŭng-ĭk]].
  
  ==Chăng-kō̤==
  {{reflist}}
  
  [[Category:Dô̤-gáu]]